Eldvarnarfræðslan og rýmingaráætlun gekk vel Allt gekk að óskum við fræðslu 3. bekkjar og frumsýningu fræðslumyndbands við opnun Eldvarnarviku 2019 . Katrín sagði frá eigin reynslu af því þegar kviknaði í heima hjá henni og nemendur fengu einnig fræðslu um slökkvitæki , reykskynjara , neyðarnúmerið 112 , eldvarnarteppi o.fl. og hvernig fara þarf gætilega með eld og eldfim efni . Að því búnu var allur skólinn rýmdur og slökkviliðsmenn aðstoðuðu starfsmenn við að slökkva eld með slökkvitæki . 3. bekkingar fengu að skoða slökkviliðsbíl og sjúkraflutningabíl sem staðsettir voru á hringtorginu við skólann . Landssamtök slökkviliðsmanna stendur fyrir Eldvarnarviku 3. bekkjar ár hvert í nóvember og desember . Kópavogsskóli færir þeim bestu þakkir fyrir . Nemendur höfðu virkilega gaman af þessari fróðlegu og kröftugu heimsókn .